R5dwMg/zh-wiki-yue-long huggingface dataset:
宋朝係人類史上最早用銀紙嘅經濟體。喺唐朝尾橛同宋朝時期，漢人發覺有需要搵啲冇銀仔咁重嘅物件做錢，再加埋印刷技術上嘅創新，就引起咗銀紙呢樣發明，令商人做起貿易上嚟輕鬆啲。喺 10 世紀，宋朝政府開始印銀紙，並且將呢啲銀紙發俾鹽商業入面嘅商人，仲俾某幾個組織獨攬發行銀紙嘅大權，俾人民同時用銀紙以及商品貨幣做交易。
喺 15 至 16 世紀，金同銀呢兩種貴金屬一般都俾人當係法償，政府會接受用金銀交稅、並且好多仲規定埋金銀之間嘅兑換比。但喺 19 世紀，金同銀之間嘅供應量大升，而且比例變得唔穩定，於是世界各地政府開始以「值幾多金」同「值幾多銀」做基準衡量一種錢嘅價值，並且印銀紙，用銀紙嚟支付各種嘅政府開支。
根據現代貨幣理論，貨幣供應嘅上落係經濟活動嘅主要帶動因素，所以主宰住貨幣相關政策嘅中央銀行能夠做經濟上嘅調控－佢哋能夠合法噉通過印銀紙同控制利率等嘅手段嚟刺激一個經濟體嘅經濟增長，而且喺經濟衰退嗰時，央行仲可以用同樣嘅方法幫手刺激經濟。
商品貨幣係指一啲本身有價值、攞嚟做錢嘅物件。例如一個經濟體可以用粟米粒乾嚟做錢買賣，粟米粒乾本身有價值，可以用嚟滿足人嘅慾望，所以如果用嚟做錢會係一種商品貨幣。喺人類史上，有好多物件都試過俾人用嚟做商品貨幣，例如係貴金屬、貝殼、米粒、鹽、酒精、煙仔、大麻草、糖、同大麥等嘅稀缺資源都有喺某啲時期或者地方俾人攞過嚟做錢，而且亦有案例喺某啲情況有多過一種商品貨幣同時俾人用嚟做錢。
法定貨幣係一啲本身毫無價值嘅嘢，例如銀紙噉，銀紙唔食得、唔飲得、基本上唔可以攞嚟滿足任何慾望，而且亦都冇保證佢可以攞嚟換啲有價值嘅嘢。一款法定貨幣之所以可以攞嚟做錢－俾人當成有價值－係因為有個有公信力嘅組織宣佈要用呢樣嘢做錢，令到「唔接受用呢樣嘢俾錢」變成唔合法。
銀仔喺經濟學定義係細小、平、又偏圓形嘅一嚿金屬或者塑膠，用嚟做錢。初時嘅銀仔多數都係用金同銀等嘅貴金屬整嘅，目的在於令到用嚟做錢嘅貴金屬重量有個易數嘅單位。但到咗今日，世界各大經濟體都有用銅等非貴金屬整嘅銀仔，而各經濟體都會用各種方式取得金屬，並且用呢啲金屬整一啲重量一致嘅銀仔。
一般嚟講，銀行喺法律上有義務，喺一俾人要求佢將活期存款嘅錢交出嚟嗰陣乖乖地照辦。喺廿一世紀嘅經濟體當中，活期存款提款可以透過個人、支票同提款機等嘅途徑嚟做。呢種錢並唔係物理上存在嘅－佢哋只係銀行戶口入面嘅數字。
一個經濟體嘅總錢供應量等如貨幣基數加埋商業銀行當中嘅活期存款嘅量，所以銀行用嘅部份準備金嘅方法－將存款當中嘅一部份變成現金借出去－可以提升錢嘅總供應量，間接刺激啲人消費同投資。而喺廿一世紀嘅經濟體當中，呢個過程創造咗大量嘅錢，好似係美國噉，2010 年 12 月嘅美國廣義錢供應量（
數碼貨幣原則上會好方便，但有好多人都唔多接受到呢樣嘢，例如有好多專家都指出，數碼貨幣風險極高－廿一世紀初嘅數據顯示，數碼貨幣波動性高，價值容易大上大落，所以好多經濟專家對「數碼貨幣扮唔扮演到儲起價值嘅功能」抱懷疑態度。
假幣係指犯罪份子喺冇政府同央行許可下整嘅偽造錢，現今世界各大通貨都有人同佢哋整假幣。整假幣係一種欺詐，而且俾人亂咁增加貨幣供應會擾亂經濟－造成通脹、持有錢嘅人喪失購買力、以及令人對隻錢失去信心呀噉。所以世界各地嘅政府冚唪唥都會將整假幣定性為一種犯罪，例如係澳洲噉，喺 2019 年嘅澳洲，整假幣俾人拉到最高可以判坐 14 年監，係一種相當重嘅罪。
早喺元代同明代，何氏、張氏、陳氏同袁氏等開始喺家下嘅東門附近起家立戶，遂形成咗南塘村、筍崗村、蔡屋圍村、羅湖村、黃貝嶺村、向西村、湖貝村、水貝村等。生活比較安定之後，就要有一個物資交換嘅地方。按照習慣，啲人就喺呢啲村接近中間位置嘅南塘村與葉屋村之間嘅農田側邊，擺攤設點，慢慢形成咗個細嘅“墟”，既成“墟”，就要有個名吖，由於當時墟西便嘅水溝較深，於是乎，啲人就稱此為“深圳墟“。
有唔少社科研究都有興趣分析習慣。例如市場學就成日都想達致「要令啲消費者習慣噉消費樣產品」－喺 2009 年有市場學家喺戲院做研究，發覺冇買開爆谷嘅消費者買爆谷嘅機率明顯受爆谷嘅味道影響，但有買開爆谷嘅消費者就比較傾向「啲爆谷唔好食都照買」－如果啲客慣咗買爆谷，賣爆谷嘅人就可以降低爆谷品質同時賺嘅利潤不變。
框架效應係認知心理學上嘅一個效應，指有陣時，同一樣嘅資訊用唔同嘅方式－用字正面定負面－傳達會造成唔同嘅行為。一般嚟講，研究發現，人喺框架框成正面嗰陣傾向避免風險，而喺框架框成負面嗰陣傾向願意接受風險。
例如有個人搵個唔透明嘅骰盅𢫏住咗粒六面嘅骰仔，然後係噉勁搖個骰盅，假設佢完全冇方法睇到粒骰仔，佢喺攞開個骰盅之前就會經歷不確定，唔知粒骰仔邊一面向上。不確定嘅程度可以用機會率嘅數值嚟衡量，而概率論有對相關嘅問題作出詳細嘅著墨。
車係交通運輸工具，多數都用轆行走，通常都係用響地上行。車利用轆響地上轉動前進，響轆嘅軸加上額外支架去載人運嘢，用以減省運載之力。轆嘅數目可以係一個或好多個，睇佢嘅用，例如，單輪單車或者某啲手推車只有一個轆，單車，電單車通常有兩個轆，三輪車有三個轆，私家車之類就有四個轆。
根據溫情效應嘅理論模型，人類喺覺得自己成功噉幫到身邊嘅人嗰陣，都會感受到一股喜悅同滿足嘅情緒。呢股情緒就係所謂嘅「溫情」，會令到幫人嗰個人覺得舒服，一個人會因為想覺得舒服而作出引起呢股情緒嘅利他行為，而且研究發現，就算嗰個人嘅利他行為實際上唔係真係幫到人，又或者俾唔到乜嘢錢財上嘅得益佢自己，呢股溫情力量依然足以引起利他行為。
呢類研究仲有喺第啲動物身上做過。有研究者指出，靈長目動物似乎普遍都具有一種自我進化嘅社會同代表公平競爭嘅意識，例如打後嘅研究顯示，黑猩猩玩遊戲嘅方式同人類嘅細路仔相同，鍾意公平嘅結果，而且有研究者亦都主張，人類同猿類喺公平感等嘅方面係冇區別嘅。
另一方面，如果更改兩個掣嘅結構，變成撳第二個掣會喺 5 分鐘之後得到一嚿大嚿啲嘅嘢食嘅話，隻老鼠就比較有可能會對第二個掣有興趣。一般認為，噉即係話喺隻老鼠心目中，一嚿嘢食嘅主觀價值會隨住「得到嚿嘢食要等嘅時間」而下降，而一樣事物隨住「得到樣嘢要等嘅時間」嘅主觀價值下降就係所謂嘅延遲折扣－由延遲造成嘅折扣。
實驗結果顯示，喺多數情況下，雙曲線折扣模型比較準確噉描述到人類同第啲動物嘅行為。延遲折扣研究對「應該點樣用數學模型模擬人類嘅消費同投資」呢個課題嚟講相當有用，例如有學者研究用呢個模型解釋爛賭，指出爛賭嘅人嘅
舉例說明，投資者喺金融市場使錢買股票，而佢預咗呢啲股票遲吓會升值－所以第時佢就可以賣手上嘅股票嚟得到利潤。再廣義啲講，投資可以包埋教育等嘅活動，例如一個人短期內消耗時間同錢讀返個學位，預讀咗個學位會喺第時提高自己搵錢嘅能力。
响上述嘅呢個過程當中，好似買股票等嘅金融投資活動會令到啲上市公司多啲資金使，而呢啲上市公司有資金就會為咗賺多啲錢而擴充自己嘅生意，令到上述嘅生產力提升過程得以進行。事實表明咗，响廿一世紀初嘅世界，各經濟體嘅本地生產總值有好大部份都係因為投資而有嘅，例如喺 2017 年，中國齋係對固定資本嘅投資就經已霸咗 GDP 嘅成大約 42%  咁多。
投資策略係金融學等領域上好受關注嘅一個課題。廿一世紀初嘅投資策略通常都仲係經驗之談－主要係由玩投資玩得多嘅人諗，「有乜嘢投資行為大機會會令自己賺到錢」，「有乜嘢投資行為大機會會搞到自己有損失」，並且靠呢啲經驗嚟教人「投資嗰時要守啲乜嘢法則」。
及後喺大航海時代嗰陣，歐洲人大舉噉四周圍探索同做生意，出現咗世上第一間證券交易所－一般認為，史上第一間證券交易所係由荷蘭東印度公司喺 1602 年嗰時成立嘅阿姆斯特丹證券交易所，當時荷蘭東印度公司開始賣自己嘅股份，係史上第一間賣自己股份嘅公司，正式開展咗好似現代金融投資噉嘅活動。
輕推理論係一套有關 「點樣用細微嘅操作，改變人嘅行為同決策」嘅社會科學理論。呢套思想指出，人本性上就有好多細微嘅行為傾向，制定政策嘅人可以運用呢啲傾向作出細微操作，引導人做出「理想」嘅行為，同時唔使夾硬迫啲人服從。
輕推理論喺 2000 年代尾源於行為經濟學，不過出咗幾年就引起咗多個社科領域嘅工作者嘅關注，喺營銷、管理以至醫療等嘅領域上都有受到採用。而喺 2012 年，有英國嘅政策專家仲撰寫咗份報告書，總括咗可以攞嚟做輕推嘅行為知識，教英國嘅政策工作者點樣用輕推設計同制定政策。
設定好嗮啲嘢之後，班研究者就暗中派人觀察研討會嘅出席者，數住每位出席者屬邊條隊同埋攞咗咩嘢食。事後佢哋就對攞到嘅數據做分析，發覺出席者顯著比較大機率會攞佢哋第一眼望到嘅嘢食－枱 A 嘅出席者比較大機率會攞煙肉同有芝士嘅蛋，而枱 B 嘅出席者就比較大機率會攞生果同低脂肪乳酪。
管理學係一門探討「組織要點打理」嘅學問。管理學工作者同學者會想例如量度一間企業啲員工嘅工作表現，再剖析工作表現「會受乜因素影響」，而除咗工作表現之外，管理學仲會關注「管理層要點做先可以展現領導才能」同埋「點做先可以有效鼓勵啲員工彼此交流知識」等嘅問題－噉即係話，管理學會有興趣影響人嘅行為，組織心理學呢門學問就係管理學一門，正正係想研究人喺社會組織裏面嘅行為。
研究者做住上述噉嘅工序做咗 11 個月，再對啲數據行統計分析，發覺因為貢獻維基而攞到象徵性質獎勵嘅用戶，明顯比較活躍－貢獻會攞到象徵性質獎勵嘅用戶，會變到比較多編輯自己嘅用戶頁，而且亦都比較多喺討論版度同第啲維基用戶交流。
1853年8月24號，佐治靲喺美國紐約州一流嘅度假勝地 Saratoga Springs 做廚師。嗰度嘅月光湖旅館餐廳提供法國式炸薯條，而佐治就按照標準嘅法國尺寸製作薯條。呢種食品喺17世紀風靡法國，嗰時湯瑪斯傑佛遜係美國駐法大使，佢好鍾意食薯條。
喺月光湖旅館，一個人客認為廚師佐治做嘅炸薯條太粗，佢唔鍾意，唔肯畀錢。於是佐治再做咗啲薄一啲嘅，佢一樣唔滿意。激到嬲嘅佐治就決定教訓呢位客人，佢將薯條整到非常薄，炸到非常脆，用叉都拮唔起。噉做達唔到佢嘅預期目的，嗰位人客反而好鍾意呢種淺黃色、似紙咁薄嘅薯片。
無幾耐，呢種薯片就包裝出售，啱啱開始嘅時候只係喺當地發售，即刻就風靡整個新英倫地區。終於佐治開咗佢自己嘅餐廳，餐廳嘅最大特色就係薯片。嗰時薯仔要人手批皮同切片。喺1920年代薯仔批皮機嘅發明令到薯片從小規模製作變成銷售量最大嘅零食。
薯片批皮機嘅發明，令薯片加快流行。一個美國南部嘅旅行推銷員靴曼利幫助推廣呢種嘢食。佢帶住皮喼喺美國南部嘅雜貨店賣呢種機器，之後佢更開咗公司，令佢個名幾乎成為薯片嘅同義詞。利事薯片係第一個成功市場化嘅美國品牌。
喺密封包裝發明之前，薯片係存喺大桶或罐頭度，喺底部嘅薯片成日會唔新鮮或受潮。之後Laura Scudder發明咗將兩張蠟紙燙埋一齊嘅袋，從此創造咗密封包裝並且保存薯片嘅新鮮度到開封嘅時候。時至今日，薯片係以乾燥空氣充入膠袋後密封包裝，防止壓碎。
薯片一直無加入調味料，咁減少咗佢嘅魅力，直到一間叫Tayto嘅愛爾蘭薯片公司嘅擁有者，喺1950年代發明咗加入調味料嘅方法。雖然佢只有一間小公司，但係呢個老闆一直證明佢自己係個創新嘅人。試完又試之後，佢製造咗世界上第一批加咗調味料嘅薯片，芝士洋蔥同醋鹽。
首先賣出用食鹽調味嘅薯片，不過鹽係包喺另一個封好嘅包裝再放進薯片袋度，有需要嘅時候先加入。佢嘅發明一夜間成為食品工業嘅大事，重有一啲規模大嘅美國薯片公司老闆來到小小嘅 Tayto 公司，要睇下呢項產品並且商談用呢項新科技嘅版權。
罷工，係一種工業行動，工人為咗表示抗議，而一齊唔做嘢。響依賴集體勞動嘅行業，例如工廠、煤礦等，罷工往往能夠迅速得到僱主、政府同公眾嘅迅速注意，令到工人提出嘅要求更可能獲得保證。響西方國家，罷工響19世紀尾同20世紀頭、工業革命發生期間產生咗關鍵嘅作用，成功迫使政府修改政策，甚至落埋台。
因為噉，從事會計同金融工作嘅人成日都要幫個人或者公司度橋諗「手上揸幾多現錢最穩陣」同埋「要將幾多手上嘅現錢轉做第啲資產，先至最著數」噉嘅問題。順帶一提，有唔少金融工作者主張，一個人手上嘅高流通度資產，起碼應該要夠佢 3 至 6 個月嘅生活。
亦都要留意，上述嘅式就噉望落好似好簡單噉，但一位會計師要實際噉同間企業計流動比率同速動比率嗰陣，佢要走去查好多有關間企業嘅營運嘅紀錄，而且佢仲要對「邊啲資產係可以快速轉做現錢嘅」有所認識，先至可以得知
錨定效應係認知偏差，指人嘅決定會受第一手資訊所定嘅參考點或者「錨點」影響。 一旦定咗錨點，接下嚟嘅討論同估算等行為會同未有錨點嘅時候唔同。例如買車嘅時候，賣家可以將定價調高，然後降價，令買家喺講價嘅時候受錨點影響，以致即使最後開價其實高過市價，買家都會覺得價錢合理，甚至覺得好平。
「錨定和調整捷思」最早由Amos Tversky同Daniel Kahneman化成理論。其中一個早期研究係，參加者要喺5秒內估吓順序1 × 2 × 3 × 4 × 5 × 6 × 7 × 8或者調轉8 × 7 × 6 × 5 × 4 × 3 × 2 × 1 嘅積。
由於參與者通常唔會夠時間計到完整答案，佢哋要喺頭幾次乘法運算之後估答案。實驗結果係，順序計嘅參與者由於頭幾次嘅乘法運算係根據細啲嘅數字，中位數估值只係512。而調轉計嘅參與者由於頭幾次嘅乘法運算係根據大啲嘅數字，中位數估值係2,250。
Tversky同Kahneman另一項研究係，參與者要觀察一個會預定喺數字10或65停嘅輪盤，然後要求參與者估吓非洲國家喺聯合國佔嘅百分比。實驗結果係，見到輪盤停喺10嘅參與者嘅估值低過輪盤停喺65嘅參與者嘅估值。
但係，當問到佢哋認唔認爲呢個數字可以真實反映嗰樣物品嘅價值嘅時候，竟然有少部分人話得。 為咗解釋呢種令人費解嘅現象，另外有啲研究用咗一啲完全隨機嘅方法嚟決定實驗用嘅數字，例如Excel嘅隨機生成數字同擲骰仔 ，但唔能夠重現上述嘅結果。
另一啲研究就嘗試消除錨定效應。有個研究係，參加者知道有錨點，然後佢哋要估吓當地電話簿入面有幾多個係醫生。另外，實驗人員會同佢哋講錨點會「污染」佢哋嘅答案，提醒佢哋應該盡力修正偏差。而對照組就冇錨點又冇上述提醒。
結果係，所有實驗組嘅估算數字仍然大過對照組。由此可見，就算參與者意識到錨定嘅影響，佢哋依然唔能夠避開錨定效應。不過，相關知識比較多嘅人通常冇咁受錨定效應影響  另外，就算有金錢誘因，參與者都唔能夠完全避開錨定嘅影響，頂多個估值會遠離錨點多少少
俗語話「三個臭皮匠，勝過一個諸葛亮」，一般認為一班人比一個人能夠做到不偏不倚嘅決定  但係呢個假設啱唔啱其實未有共識。       部分群體嘅表現係好過個體，但唔少群體嘅表現其實都係一樣咁偏頗，甚至偏頗過個體。
有一連串實驗研究群體錨定偏差同埋減低偏差嘅方法。第一個實驗肯定錨定對群體嘅影響，然後另一個研究提出程序責任制，令成員提出建議嘅時候更加謹慎，而且會收集多啲資訊先做決定，決策因而少啲偏見。  重有一個方法係提倡群體競爭，各抒己見而唔係純粹配合，特別係當成員嘅求知慾越高，就會多啲辯論。
錨定喺商業智能都有影響。。商業智能指透過軟件同技術收集有用嘅資訊，從而提升公司表現。  。呢個研究用商業智能做因，決策過程做果。研究方法係畀受試者合理可信嘅錨點同埋錯嘅錨點嚟做預測。研究發現，BI系統淨係減低咗「錯錨」嘅影響，「可信錨」就仍然影響系統嘅決策。
特維爾斯基同卡尼曼嘅「錨定即調整」指，人會根據錨點做調整嚟搵正確答案，但往往調整得唔夠，令答案始終貼近錨點。 有研究支持呢個解釋。  而影響調整能力嘅因素，例如酗酒同燒腦嘅行爲亦會令到錨定效應更加顯著。
有人批評認爲呢個理論淨係適用於有合理錨點嘅情況，例如聖雄甘地係9歲定140歲死呢個咁唔合理嘅錨點，受試者一定會做調整。如果數字合理，例如貼近預期壽命，受試者可能唔會點做調整。因此，呢個理論唔能夠解釋全部導致錨定效應嘅原因。
「確認假設測試」理論衍生嘅選擇性存取指出，判斷者會先評估錨點合唔合理，如果唔合理，佢會再估，但由於估之前已經好了解錨點嘅相關特性，判斷者諗新答案嘅時候會唔經意搵同錨點相似嘅地方，從而產生錨定效應。 有幾個研究都支持呢個假設。
早期研究發現，經驗或者知識豐富嘅人，又或者係某領域嘅專家比較能夠抵抗錨定效應。 不過，後期研究發現，經驗有時會發揮作用，但專家其實都幾易受到錨定效應影響。例如，有一個關於錨定同司法判決嘅研究指出，經驗豐富嘅專業法律人員亦會受錨定影響。
比較第一個同第二個錨點，第二錨點嘅優勢在於可以決定兩個錨點之間嘅中間點，  而有時定第一個錨點嘅人可能因為冇相關知識而將價錢定得太低，所以相對還價嘅人冇咁滿意談判結果。 亦即係話，還價嗰個應該着數啲。
神經經濟學係一個跨學科領域，嘗試用神經科學嘅方法嚟了解人類點樣做經濟決策，例如係用腦電圖等嘅神經成像方法監察受試者喺做經濟決策嗰陣時嘅腦有乜活動，並且研究腦活動對經濟決策有乜嘢影響，以及思考呢啲研究嘅發現對經濟模型等課題有乜嘢啟示。
犒賞系統包括咗一柞緊密相連嘅神經系統結構，呢啲結構會一齊負責控制一隻動物追求心理犒賞－「心理犒賞」簡單講就係令隻動物有快感嘅嘢，包括嘢食同水呢啲生存必需要嘅物品、同伴之間嘅情感聯繫、以至打機等嘅娛樂活動呀噉。
另一方面，經濟學上不嬲都有喺度諗「人喺做決策嗰陣，係點樣判斷唔同選擇嘅效益嘅呢？」等嘅問題，而犒賞系統就俾人覺得同效益好有啦掕－好多研究者認為，「一個選擇嘅主觀效益」基本上可以想像成「犒賞系統嘅活躍程度」或者相關嘅變數，即係話根據呢套睇法，犒賞系統嘅概念俾經濟學家有方法可以客觀噉量度「效益」呢一個本來覺得難以客觀衡量嘅變數。
犒賞系統，又或者叫報償系統，係神經科學同心理學上嘅一個概念。犒賞系統包括咗一拃緊密相連嘅神經系統結構，呢啲結構一齊負責控制一隻動物追求令佢哋愉悅嘅嘢。「令隻動物愉悅嘅嘢」包括咗嘢食同水呢啲生存必需要嘅物品、人與人之間嘅情感聯繫、以至打機等嘅娛樂活動呀噉－而呢啲嘢就係神經科學上所講嘅犒賞。
犒賞系統嘅概念源於神經造影嘅技術。神經造影泛指「用物理方法產生圖像嚟描述一個受試者嘅腦嘅狀態」嘅技術，例子有磁力共振造影同腦電圖呀噉。响廿世紀初開始，神經科學同心理學等領域嘅研究者就有喺度運用神經造影，探討人同第啲動物喺面對犒賞嗰陣腦部會有乜嘢變化。
根據廿一世紀初嘅理論模型，人類犒賞系統涉及嘅神經通道掂到嘅腦區主要係包括咗腹側被蓋區、杏仁核、海馬體、線條體同埋前額皮層。下圖係一個人腦由左面睇嘅切面圖，幅圖標示咗犒賞系統涉及嘅腦區同埋神經通道，每條神經通道嘅色水表示條通道由邊種神經傳遞素主導－
由進化論嘅角度嚟睇，快感可以定義成一種腦狀態，而呢種狀態起到訊號嘅作用，用嚟話俾個腦嘅其餘部份知「我哋攞到犒賞喇」，等後者知道要郁手做攞到犒賞嗰時應該要做嘅嘢－例如喺快感出現嗰陣，有份做學習功能嘅腦區要郁手改變個腦啲參數，強化令自己攞到件犒賞嗰樣行為。
強迫循環係遊戲設計理論上基於犒賞系統嘅一個概念。一個強迫循環係一連串由遊戲設計師設低嘅事件，如果隻遊戲設計得好，玩家會自動自覺噉做所需嘅行動，經歷呢串事件，而呢串事件會「令玩家得到神經化學獎勵」，呢串事件帶嚟嘅快感就會通過操作制約嘅方式，誘使玩家繼續玩落去。
個體為本模型係電腦模擬上會用到嘅一種運算模型。一個 ABM 會建立一大柞虛擬嘅個體，每個個體都會跟某啲法則嚟行動，而研究者做呢種模擬嘅目的就係想測試「如果啲個體按噉噉噉嘅法則行動，佢哋整體會出現噉噉噉嘅現象」嘅假說。
事實表明咗，群動模型會引起類似某啲自然現象噉嘅規律，例如某啲物種嘅雀鳥成群一齊飛嗰陣個雀群成嘅形態噉，就俾人指望落好似群動出嘅規律噉－於是研究者就可以提出個主張話「嗰三條法則能夠解釋雀群嘅形態點解會係噉嘅樣」。
蚜蟲係一個超科嘅昆蟲，包含多個唔同嘅物種，出嗮名係一啲鍾意蛀食植物嘅害蟲，會對好多農作物造成破壞。因為噉，有唔少從事昆蟲同農業相關研究嘅科學家都有研究蚜蟲，想透過理解蚜蟲解答「點樣先可以有效防治蚜蟲」等嘅問題。
班研究者睇過打前嗰啲研究，知道「如果家陣有兩個人密切接觸，當中一個人有隻病，隻病會傳畀另外嗰個人嘅機率」等嘅資訊。然後佢哋就攞咗 2009 年嘅墨西哥 H1N1 爆發嘅數據嚟睇，用手機數據估計啲人嘅移動模型同社會網絡，並且進行模擬，計吓「喺每點時間，會有幾多人惹到隻病」。
「緊急疏散要點做？」係唔少社會科學家關注嘅一個課題。緊急疏散定義係指「喺一笪地方有危險嘢嗰陣，要笪地方嘅人有咁快得咁快移去安全地方」嘅相關工作，對建築設計嘅安全考量嚟講好重要。社會科學家好興用 ABM 研究人緊急疏散嗰陣嘅行為－佢哋會將每個人視為一個個體，當佢哋傾向會按某啲法則郁動，並且行個 ABM 睇吓「如果啲人按噉噉噉嘅法則郁動，佢哋走起火警上嚟會出現點嘅情況」。
虛擬經濟係指由一個虛擬世界嗰度創發出嚟嘅經濟體。例如喺好多類型嘅電子遊戲－尤其係 MMORPG－入面，玩家有得透過打低某啲 NPC 或者完成任務嚟獲取一啲物品，呢啲物品包括虛擬錢同 RPG 當中常見、用咗有回復生命值等效果嘅道具，而喺好多遊戲入面，玩家都可以收集呢啲物品，甚至乎或者係喺遊戲世界嘅市場嗰度，用虛擬錢同 NPC 以及第啲玩家買賣道具－形成一個由電腦碼組成嘅經濟體。
... 等等。由呢啲例子入面睇得出，經濟理論所作出嘅不真實假設喺現實世界好多時都唔成立，但喺電子遊戲嘅虛擬經濟裏面就有可能成立。於是有經濟學就認為，比較現實經濟同虛擬經濟之間嘅差異可以加深經濟學界對古典經濟理論所作嘅不真實假設嘅理解。
經濟模型係經濟學上用嘅數學模型，會用一柞變數同埋變數之間嘅計量關係，好多時仲會有一啲結構性嘅參數，模擬所研究嘅現象。一個經濟模型通常係簡化咗嘅，淨係抽取最緊要嗰啲變數嚟集中睇，將啲冇噉緊要嘅變數忽略，並且將考慮緊嘅變數之間嘅關係用數學式表達出嚟。
通貨，貨一類，方便流通買賣，今日用嘅銀紙同散銀就係。通貨一字，好古老。戰國時管子輕重乙有寫，「黃金刀布者、民之通貨也。先王善制其通貨、以御其司命、故民力可盡也。」黃金、刀幣、布幣都叫通貨，方便交易。另外亦有人叫貨幣或流通貨幣。
現代貨幣理論係現代經濟學當中一個有關錢嘅理論。呢個理論主張，貨幣供應嘅上落係經濟活動嘅主要帶動因素，所以有權主宰貨幣相關政策嘅中央銀行能夠做經濟上嘅調控－佢哋可以合法噉通過印銀紙同控制利率等嘅手段嚟刺激一個經濟體嘅經濟增長，而且喺經濟衰退嗰時，央行仲可以用同樣嘅方法幫手刺激經濟。
雖然加密電子貨幣有爭議，呢種貨幣依然吸引咗唔少人用，個市場有咁上下大－有估計話到咗 2022 年，加密電子貨幣成個市場總值成 1.09 萬億美金咁多，當中有成 4,150 億美金嘅都係 bitcoin 。
－如是者，就形成咗一連串嘅區塊，記錄嗮過往嘅交易。呢啲記錄極難篡改，而且個網絡分散式，冇話有個中心點係一旦畀黑客等嘅人攻陷咗，就會搞到成個網絡都喪失功能嘅－呢點唔似得傳統嘅錢噉，要有某啲中央組織控制住，當中個中央組織會係故障單點，一旦佢出咗事，就可能會搞到成個系統軭嗮。
世上第一隻加密電子貨幣係 bitcoin，係喺 2009 年由一個筆名叫「中本聰」嘅人發明嘅，而 bitcoin 同時亦係 2020 年代初最大嘅加密電子貨幣。Bitcoin 吸引咗唔少人喺 2010 年代初發明新嘅加密電子貨幣，例如以太幣就好出名，而啲影響力比較細嘅林林種種加密電子貨幣成日畀人嗌做山寨幣。
舉個例說明，想像有班工程師同建築工人用咗啲建築材料喺澳門嗰度起咗條路，噉佢哋就冇得用嗰啲材料喺珠海或者香港嗰度起路，而呢啲「如果冇起澳門嗰條路就有得起嘅路」當中最有價值嗰條就係「用嗰啲材料喺澳門起路」嘅機會成本。
生產率係個經濟學行話，講緊由原材料變成產品嘅過程入面嘅效能同效率表現，係每單位投入嘅產出。生產率嘅提高係由於資本或勞動力效率嘅提高，但將資本生產率同勞動生產率分開計成日唔可能嘅，通常情況下，生產率呢個概念一般限於勞動生產率。
生產可能性曲線喺經濟學上係一種用嚟表達稀缺性、成本、同效率嘅圖。假想而家有一間好簡單嘅工廠，佢淨係曉生產「槍」同「牛油」兩種貨品，佢幅 PPF 條 Y 軸係「生產嘅槍嘅量」，而 X 軸係「生產嘅牛油嘅量」。
呢間工廠手頭上嘅資源係有限嘅，如果佢想生產多啲槍，佢就要生產少啲牛油－即係話兩個量之間嘅關係必然係負，條線所包含嘅面積必然係有限嘅。喺 B、D、同 C 呢三點嗰度，間工廠都係用嗮全力去生產，喺 A 嗰點，間工廠冇用嗮全力生產，而 X 嗰點係間工廠冇能力達到嘅一個狀態。
雖然呢個例子就噉望落好似係 A 廠比較擅長做生產噉，但係 B 廠依然可能係有絕對優勢嘅。舉個例說明，如果兩間廠都用嗮全力生產牛油嘅話，A 廠會生產到 500 嚿牛油，而 B 廠會生產到 1,000 嚿牛油，但係喺全力生產牛油嘅過程當中，A 廠只係放棄咗 500 支槍，而 B 廠就會放棄咗成 5,000 支槍－B 廠集中生產牛油嘅機會成本高 A 廠嘅一大截，所以 B 廠雖然喺生產兩樣貨品上都勁過 A 廠，但佢依然比較有誘因集中生產槍。
一件產品嘅供應鏈包含一齊做嘢嚟供應件產品嘅系統，包括當中涉及嘅人、組織同埋資源。例如電子架生嘅供應鏈會包括開採用嚟整啲架生嘅自然資源嘅人同組織、將啲原料變成架生嘅工廠同埋將啲整好咗嘅架生運去舖頭嗰度賣嘅貨車系統…等等。
雖然呢個例子就噉望落好似係 A 廠比較擅長做生產噉，但係 B 廠依然可能係有絕對優勢嘅。舉個例子說明，如果兩間廠都用嗮全力生產牛油嘅話，A 廠會生產到 500 嚿牛油，而 B 廠會生產到 1,000 嚿牛油，但係喺全力生產牛油嘅過程當中，A 廠只係放棄咗 500 支槍，而 B 廠就會放棄咗成 5,000 支槍－B 廠集中生產牛油嘅機會成本高 A 廠嘅一大截，所以 B 廠雖然喺生產兩樣貨品上都勁過 A 廠，但佢依然比較有誘因集中生產槍。
經濟均衡係經濟學上嘅一個概念，泛指「有若干股相反影響嘅經濟力量相當，令到某啲經濟變數進入一個穩定不變嘅水平」嘅狀態。例如係市場均衡噉，就係指一件貨或者服務嘅供應量同需求量相當，令到件貨或者服務喺市場上嘅價格進入穩定不變嘅水平。
替代品係經濟學上嘅一個概念，如果話 A 同 B 呢兩件貨品服務係彼此嘅替代品，意思即係話呢兩件嘢能夠滿足嘅慾望好相似，消費者買咗其中一件就唔會想買另外嗰件，所以消費者喺 A 加價嗰陣大可以索性改買 B。
要留意嘅係，金融市場係複雜系統，複雜系統嘅行為本質上就冇得完美 100% 精確噉量度同預測嘅，梗會或多或少噉有啲不確定存在，而且仲出嗮名成日有混沌行為。有關不確定嘅問題要點應付，可以睇吓統計學同概率論上嘅概念。
投資者做投資決策嗰陣，往往會想睇吓個市場整體個勢係點，睇完先至去睇個別公司嘅走勢。股價指數泛指一系列嘅數值，要計一隻股價指數，分析者會睇勻市場嘅各變數－例如係某類股票嘅股價，再由呢啲變數嗰度計一個數值出嚟，個數值反映有關嗰拃變數嘅資訊。
利潤最大化喺早期西方資本主義，純經濟學嘅角度，企業嘅行為目標，就係利潤最大化。近期嘅經濟學都加入倫理學嘅角度。相信以長線嚟講，只有具商業信譽、社會責任嘅企業，佢嘅利潤先會有最大化。當邊際收益邊際成本，即邊際利潤係零嗰陣，利潤達到極大化。
例如係 Facebook 嘅創辦人朱克伯格就係一個出名嘅創業家，佢後生嗰陣喺哈佛大學讀讀吓書絕學走去搞生意，搞生意嘅中途佢喺間企業裏面擔當咗領導嘅角色，而且佢唔似得一般嘅管理者噉淨係收人工幫手管啲員工，而係以佢間企業賺到嘅利潤做佢嘅入息主要來源，仲會帶領間公司做嘅研發，最後搞出咗 Facebook 做埋億萬富翁。
併購，意思係合併與收購，係策略管理、企業財務同埋管理嘅術語，指一啲唔通過開子公司或者合資公司嘅方式，而係通過購買、售賣、拆分同埋合併唔同公司或者類似嘅實體，以幫助企業喺自己嘅其領域、行業或者產地等方面快速成長。
係經濟學嘅一個分支，同微觀經濟學相對，兩者形成經濟學兩大子領域。宏觀經濟學特點係响分析經濟現象嗰時會用到國民收入、整體嘅投資同消費等合計性嘅變數嚟做研究嘅中心－即係將個經濟體入面一大柞個體嘅屬性合埋一齊，做一個整體屬性，再研究呢個整體屬性。
窮，又叫貧或者貧窮，卽係無乜錢無乜物。窮分絕對同相對，絕對窮係連條命都朝不保夕，連人基本所需都唔够，無乾淨水，唔够營養，有病無得醫，無書讀，衣不敝體，無瓦遮頭。相對窮係一國或社會之內，人有之物，去唔到當地接受水平。
馬太效應係指好嘅越好，衰嘅越衰，多嘅越多，少嘅越少嘅一種現象，亦即係兩極分化現象，喺經濟、教育、社會心理學同科學等等領域都起咗好重要嘅作用，亦係研究宏觀經濟要考慮嘅現象。最早由美國社會學家Robert K.
生活水準一般用人均實際收入同貧困率等標準衡量，其他標準包括健康護理品質、收入增長不均同教育水準，例如有某啲商品嘅多少，或反映健康個指標如預期壽命。生活水準係人可以生活喺一個時間同地點而滿足佢哋嘅需要同想要嘅容易程度。
生活水準唔同生活質素，後者考慮到物質嘅生活水準同其他生活嘅元素，例如休閒、安全、文化資源、社交活動、健康、環境品質問題等，呢啲判斷必須基於更複雜嘅評估方法，而判斷往往牽涉到政治，繼而引起爭議。即使喺兩個國家或社會有類似嘅物質生活水準，兩者都可能因生活品質嘅因素而有唔同嘅吸引力。
雖然經濟自由化通常同民營化有關，但係佢哋係幾唔同嘅兩個過程。比如歐洲聯盟自由化咗熿氣同電力市場，建立咗一個競爭系統，但係有啲歐洲嘅能源公司龍頭，例如法國電力公司同Vattenfall，仍然係一部份或者完全屬於政府嘅。
喺經濟學上，錢包含所有可以普遍用嚟做交易媒介嘅物件－包括咗銀紙、銀仔、銀行入面嘅活期存款、以至存在於電子空間嘅數碼貨幣呀噉。因為用得嚟做錢嘅實會係一啲易數嘅嘢，所以雖然呢啲物件喺物料上噉唔同，但做經濟分析嘅人可以用同一個單位計呢啲物件嘅價值。
因為通脹對經濟同民生咁有影響力，世界各地嘅政府同經濟相關工作者都成日會諗「點樣量度通脹」或者「要用乜政策先可以控制通脹」等嘅問題，想自己管嘅經濟體有慢同輕微嘅通脹，同時又唔會出現惡性通脹。喺學術上，唔少專業嘅經濟學家仲會醉心鑽研通脹，會喺學術期刊等嘅地方撰文，對呢種現象做理論性質嘅研究。
經濟學家、史學家、政治經濟學家同社會學家睇資本主義會有唔一樣嘅睇法，並且佢哋認識到現實中資本主義有好多唔同嘅形式，譬如自由放任或自由市場資本主義、國家資本主義同福利資本主義。唔同類型嘅資本主義，佢哋嘅自由市場、公有制、對自由競爭嘅阻礙同埋國家嘅社會政策都唔一樣。
市場競爭嘅程度、干預同監管嘅作用，同埋國有制嘅範圍，根據資本主義嘅形式唔同，可能都唔一樣。市場有幾自由、點樣界定私有財產嘅規則，都係政治同政策嘅問題。家下大多數嘅資本主義經濟體都係混合經濟，佢哋有自由市場嘅要素，亦都有國家干預，有啲甚至經濟計劃都有埋。
市場經濟喺好多唔同形式嘅政府同好多不同的時代、地點同文化中都出現過。家下嘅資本主義社會初頭係喺一個導致工業革命嘅過程當中，喺西歐發展起身嘅。之後，資本主義制度喺西方世界佔咗主導地位並繼續擴張，但係佢哋政府直接干預嘅程度有所唔同。
混合經濟係經濟體一種，指混合唔同經濟體系嘅元素嘅經濟體。所以，事實上根本冇對混合經濟嘅單一定義。資本主義國家裏面嘅混合經濟一般係指市場機構同政府干預相結合嘅經濟制度，呢一種係以私有制為基礎嘅經濟運行體制。
匯率喺經濟學同金融學上定義係指兩種通貨之間兌換嘅比例。舉個例說明，喺一個時間點，美元同港紙之間嘅匯率係 0.13 兌 1，意思係 0.13 個單位嘅美元價值相當於 1 個單位嘅港紙，所以正常嚟講，攞住 100 文港紙去換美元嘅話會換到 13 文美元。
外匯市場，又有叫通貨市場，係指世界各地嘅人唔喺交易所管控下交易唔同嘅通用貨幣而形成嘅市場。外匯市場當中嘅買家同賣家有得彼此之間買賣呢啲唔同嘅貨幣，甚至出現投機嘅行為，而佢哋嘅呢啲行為會影響市場上每隻貨幣嘅需求同供應，從而左右唔同貨幣之間嘅匯率。
到咗廿一世紀初，外匯市場因為流通度高呢類嘅原因而成為咗一種極受歡迎嘅長遠投資，好多人都會將自己啲儲蓄定時定候噉攞嚟轉做第啲貨幣，諗住靠長時間噉做呢啲嘢嚟慢慢將自己嚿儲蓄轆到愈嚟愈大，而外匯亦都成為咗最受歡迎嘅金融工具之一。
响現實世界，好多人都鍾意留意住世界各大通貨啲匯率嘅走勢，定時定候將自己手上嘅儲蓄轉做通貨，靠重複噉樣做呢啲嘢嚟將自己嚿儲蓄慢慢轆到愈嚟愈大。事實係國際結算銀行喺 2019 年 4 月發佈嘅數據顯示，外匯市場每日嘅交易量總共值成 6.
佛利民等嘅學者攞咗好多古典經濟學上嘅原則，並且將呢啲原則現代化。舉個簡單嘅例子說明，佛利民 1970 年嗰時喺紐約時報寫咗篇專欄，當中指出企業嘅社會責任係「運用手頭上嘅資源，喺唔呃人嘅情況同埋公開嘅競爭之下，將自己嘅利潤最大化」－用咗企業社會責任呢個現代嘅概念，但又好似古典經濟學噉，主張個人嘅利己行為對社會整體嘅福祉有利。
重商主義係 16 至 18 世紀嘅歐洲盛行嘅一套經濟政策理論，重商主義主張，一個國家嘅財富主要係由金同銀嘅累積主宰嘅，而領土唔夠金銀礦藏嘅國家只能夠靠同外國做買賣先可以得到金銀，因為噉，重商主義主張國家應該入口平價嘅物料嚟整貨品，並且用出口嘅方法嚟得到金銀。
重農主義係 18 世紀嘅法國思想家同作家諗出嘅經濟學思想，將經濟體視為收入同產出嘅循環，相信只有農業能夠確實噉靠生產創造盈餘，所以指出農業係所有財富嘅基礎，因為噉，重農主義者反對重商主義者所提倡嗰種重視製造業同貿易嘅政策方針，亦都對稅收政策要點定先可以令財富最大化有所著墨。
馬克思主義係一套左派嘅政治哲學，意識形態為極左。馬克思主義即係話追隨以馬克思思想所發展出嚟嘅一套哲學同理念，但馬克思自己講過自己唔係馬克思主義者。後來成為共產國家政治化宗教嘅教條，共產黨同人民嘅信仰。
但係當蘇聯革命家列寧根據馬克思主義實踐咗一個政治實體出嚟之後，最後搞出一個又一個嘅唔人道政權出嚟，馬克思共產主義就開始受到質疑。蘇聯、中國、朝鮮等各個赤色國家下，死於貧窮饑餓，政治恐怖下嘅國民總數可以億計，遠超過一、二次大戰死亡人口嘅總和，被封為有史以來「令最多人類死亡嘅政治主義」。
由於馬克思主義不切現實，同無人性嘅黑暗歷史，馬克思共產嘅陰謀都被廣泛流傳。20世紀共產主義國家都全數失敗，令馬克思思想學派受到強烈評擊，甚至被作為一種陰謀咁研究。有學說指，身為猶太人嘅馬克思眼見猶太人過份弱勢，所以要諗出咁樣破壞現有社會為基礎，令猶太人從中漁人得利嘅邪惡思想。
蘇俄續其殺戮的天性對世界存有野心，這個被稱為「戰鬥民族」的歐亞地區對週邊國家虎視眈眈，如同上世紀要分裂其他國家、赤化他們，令他們因為貧窮而沒有自立和反抗的能力。在蘇聯解密中得知，共產主義只是蘇共穩固權力的政治工具！
猶太人復國心不死，無時無刻在虎視地球上的任何一處可能。猶太人世代都滲入其他民族的主權領土上生活，試圖同化他們、改變他們。但由於猶太人總是處於弱勢，在舊社會上總面對歧視和迫害，加上其滲入方法成就不大，因此心靈不正下，出現極偏向左的政治革命思想，就是馬克思的共產主義。
馬以求在一個地方上得到富有人家的金錢和地位，得到所謂的平等代遇。但這對於把共產主義過份理想化的共產主義者，他們並不知道當中重點是「階層鬥爭」，所謂的「鬥爭」會令其國家國力下滑、人們分黨分派，各成份各佔山頭，最後互不相信和加害甚至殺戮。
近的，由「貓論」就看得經濟改革就是一種「愛錢也不愛命」的物質主義論調，「黑貓」就是代表的「奸商貪官」，中國開放後，制假貨、毒食品成為全球數目之和，全球之冠，很多都是用來騙我同胞的金錢、毀我同胞的健康。
在文化、產物和思想上，都搞到中國人互不信任，並已達到互相加害的地步，這個問題才是現實，已經每日在發生的「瘟疫」，所謂的雨傘革命或是共濟會的陰謀都不值一提！中國的是非、香港的困境都是一場近百年不退的「瘟疫」所致！
在中國實利比「誠信」要高！這都是異種族亂我民血統、異種族亂我華思想、異種族害我國百姓，令中國人心散、混亂、害怕的幕後黑手！沒有這種「瘟疫」一樣的「蘇猶人思想」，中國就不會有這麼多的是非和苦難！中國人要防的不是其他，而是這種蘇共侵略主義和猶太人的邪惡的建國思維！
芝加哥經濟學派係經濟學嘅一個學派，主張自由市場同貨幣主義。根據呢個學派嘅經濟學者，衹要錢供應唔好突然擴充或者收縮，市場經濟體本質上係穩定嘅，而呢個學派嘅分析師普遍認同，錢供應上嘅問題係大蕭條嘅主要成因。
米爾頓·佛利民係美國一位經濟學家，以研究宏觀經濟學、微觀經濟學、經濟史、統計學、同主張自由放任資本主義而聞名。1976年攞到諾貝爾經濟學獎，以表揚佢喺消費分析、貨幣供應理論、歷史、同穩定政策複雜性等範疇嘅貢獻。
米爾頓·佛利民1969年嚟過香港，同嗰時任財政司嘅郭伯偉相識，兩人都信自由市場嘅無形之手，但係香港嘅積極不干預政策，並唔係嚟自於米爾頓·佛利民。英國喺香港實施自由港政策時，目的係要加強同中國嘅貿易，香港咁就奉行簡單低稅制、無外匯管制，亦無意插手商業營運，造就自由經濟體系。
直到病逝前一個禮拜，佢又再批評香港時任特首曾蔭權所辦嘅「幼稚園學券制」未經適當考慮，該政策原定唔資助私立幼稚園學生，米爾頓·佛利民指呢個舉指違背學券制增加競爭及提升學校質素嘅出發點，政府應提供「普及學券」，令任何幼稚園細路都受益。
喺1994年，拿殊同另外兩位博弈論學家一齊攞咗諾貝爾經濟學獎。而佢嘅古仔喺2001年俾人拍成荷里活電影《美麗心靈》而俾好多人知，甚至喺第74屆奧斯卡頒獎典禮入面，攞埋包括最佳影片獎在內嘅4項奧斯卡金像獎。
一者收入多過支出嘅話，佢可以借錢出來，又者用多咗嘅錢投資。相反，少過嘅話，佢可以借人錢，又或者賣資產，用少啲錢，或者搵多啲錢。借錢人可以搵想借錢嘅人，中間可以搵中介人，好似銀行，又或者債券市場買債券。
機構來講，佢可以賣股票畀投資銀行，而投資銀行會轉手賣畀公眾。股票分咗機構嘅擁有權。例如一間公司總共有一百股，你有一股就佔公司百分一。你有百分一公司嘅資產負債差。公司賣股票出來嘅錢，可以用來搞大業務。除咗股票之外，亦可以賣債券集資。
呢句嘢喺20世紀30年代已經用緊，但係第一次係幾時用就查唔到嘞。呢句嘢入便講嘅「免費午餐」係指19世紀喺美國酒吧啲嘢飲跟埋「免費午餐」嘅做法。呢句話同埋個縮寫係 Robert Heinlein 嘅 1966年 自由主義者科幻小說The Moon is a Harsh Mistress 嘅重心，令到呢個概念流行咗。
個人理財，通常就噉簡稱理財，係泛指一個人打理自己手上嘅錢。做理財嘅人通常係攞住自己每個月嘅入息，首先安排筆錢要點樣分配嚟做日常衣食住行嘅使費，搞掂咗啲基本使費之後又會諗點樣做投資，而佢噉做一般仲會想達到某啲財政上嘅目標，例如係「想喺未來五年內，儲夠錢供仔女讀書」或者「想喺未來五年內，靠投資外匯令自己份儲蓄轆大 x 咁多 %」.
'Here's the philosophy of the rich and the poor. Poor people spend their money and invest what's left.
財務自由可以話係個人理財嘅最終目標。如果一個人有充足嘅收入或者財富，令到佢可以一世都唔使再打工或者靠其他人養佢，都可以夠錢使，噉佢就算係達到咗財務自由。舉幾個例說明，以下呢啲嘢都可以令人達致財務自由－
... 呀噉。根據一個觀點，個人理財嘅目標就係想透過妥善噉打理自己手上嘅財富，最後去到財務自由嘅狀態－個人啱啱畢業出嚟做嘢基本上實唔會去到財務自由嘅狀態，不過佢可以用一世人幾廿年嘅時間，打工搵錢，一路生活之餘，一路將自己收入嘅一部份攞去做投資，最後令自己手上「唔使點樣做嘢，都可以持續產生收入」嘅資產愈嚟愈多，呢啲資產多到咁上下，個人就達到財務自由，可以唔使做嘢退休嘆世界。
商學同軍事學等領域上嘅學者有對策略思考嘅課題著墨－即係有關「要點樣制定策略」以及「點樣教人制定策略」等嘅問題，喺管理教育同軍訓上相當受重視。呢啲學者甚至仲諗出咗多個理論框架，講制定策略嘅步驟，務求對策略思考建立更深入嘅了解以及更有效噉教人做策略思考。
競爭優勢係策略管理上最基本嘅概念之一，指令到一個競爭者成功噉喺競爭當中打低對手嘅因素。最簡單直接嘅競爭優勢係以更低嘅成本提供更優質嘅貨品同服務，靠噉嚟吸引買家買自己嘅貨品服務，最後令自己賺取到更大嘅利潤，而要達到呢種競爭優勢又有好多途徑，例如一間公司嘅產品設計工序會決定貨品服務嘅質素，因而會影響間公司嘅競爭優勢。
軍事戰略泛指一系列俾軍事組織運用嚟達到戰略目的嘅諗頭，即係狹義上嘅兵法。軍事戰略涉及軍事行動嘅計劃同執行、軍隊嘅管理、以及軍事情報嘅控制等等嘅作業。漢字文化圈當中嘅軍事戰略思考源自東周時期軍事家孫子嘅名著《孫子兵法》，佢喺呢本著作當中提出好多有關軍事戰略嘅諗頭，對成個漢字文化圈嘅軍事傳統都影響深遠。
... 等等。除咗喺打仗嗰陣有用，呢啲打仗原則有好多都可以應用落去軍事以外嘅場合嗰度，例如喺策略管理上都有討論，一間公司嘅管理者可以將市場佔有率想像成領土，思考集中火力相關原則嘅使用同埋喺乜嘢時候要集中火力攻打自己嘅目標市場。
策略計劃係指一啲諗策略並且實行策略嘅系統性方法。管理學等嘅領域有好多策略計劃思考框架，一套噉嘅思考框架好多時係由學者進行研究之後諗出嚟嘅形式化程序，旨在教管理者等嘅人制定策略主要需要考慮乜嘢因素、要點樣分析手上嘅數據、仲有係分析過後要點樣執行套策略呀噉。
戰略遊戲係一種遊戲類型，指重視策略計劃嘅遊戲，出名嘅作品有《星際爭霸系列》、《終極動員令系列》同《文明帝國系列》等等。一隻典型嘅戰略遊戲會有一個虛擬世界，玩家會鳥瞰式噉由上面睇到個虛擬世界嘅情況，然後指揮一大柞嘅個體作戰，作出有計劃有組織嘅行動。
到咗廿一世紀，隨住遊戲製作相關技術成熟，有唔少戰略遊戲嘅設計都達到高度精緻，例如啲遊戲人工智能會用到日益先進嘅人工智能技術，會要求玩家使用現實軍事上都會用嘅戰略。因為噉，甚至有軍界人士主張可以用呢啲遊戲做軍事教育嘅一部份。
交通銀行，係中國歷史最悠久嘅銀行之一，始建於光緒三十四年，中國早期嘅發鈔行，國民政府時期四大銀行之一。佢係中國內地規模第五大嘅銀行，中華人民共和國第一間全國性嘅國有股份制商業銀行，亦都係香港中資金融股嘅八行五保之一。
陽信商業銀行股份有限公司係臺灣一間商業銀行，簡稱陽信銀行，金融代號係108。佢原先係1957年10月2號創辦嘅「陽明山信用合作社」，到咗1997年4月28號獲准改制成銀行，同年9月1號正式更名為「陽信商業銀行股份有限公司」，係首批由信用合作社改制嘅商業銀行之一。
陳勝宏係台灣政治人物，逢甲大學國際貿易學系畢業，曾經做過臺北市議會議員、立法委員、民進黨中央常務委員、民進黨中央評議委員會主委，台灣新動力智庫創辦人兼董事長，係民進黨綠色友誼連線代表人物。現任民主進步黨中央黨部財務長、陽信商業銀行董事長。
街口支付曾經被指有中共資金投資，之後《今周刊》報導，指中國昆山市政府背後可能有持股，但負責人胡亦嘉就否認。街口支持支付甚至採取法律行動，控告今周刊發行人、總編輯同撰稿記者，話佢哋惡意誹謗，但之後檢察官認定3人唔構成妨害名譽，處分不起訴。
喺十世紀，高錐客·葛來分多、薩拉札·史萊哲林、羅威娜·雷文克勞、海加·赫夫帕夫兩位巫師兩位女巫成立咗霍格華茲，目的係想教育年輕嘅巫師、女巫，同時起到一個保護佢哋嘅作用，免受麻瓜嘅迫害。自成立以嚟，大部份英國境內有魔法能力嘅細路都入咗霍格華茲接受教育，而校園亦都受到魔法嘅保護，麻瓜嚟到都只係睇到一片廢墟同埋幾個警告牌。
自從2001年嘅第一集《神秘的魔法石》開始，一直到2011年《死神的聖物2》嘅八輯哈利波特系列電影，妙麗嘅角色都係由愛瑪·屈臣飾演，呢個角色係嗰個系列入面嘅女主角同埋三個核心人物之一，仲擁有巨大嘅人氣。
妙麗·格蘭傑嘅全名係妙麗·珍·格蘭傑，係麻瓜出身嘅女巫，父母都係麻瓜牙醫。作者羅琳話佢喺1979年9月19號出世，當佢第一次去到霍格華茲嗰陣時，佢爭啲就12歲。妙麗喺學業上表現好叻，係成績優異嘅學生，羅琳形容佢「非常合乎邏輯、正直同善良」。
羅琳補充講，妙麗嘅父母係兩個名麻瓜牙醫，而妙麗係佢哋嘅獨生女，佢哋對於自己個女咁古怪，覺得有啲困惑，但係「仍然為佢覺得驕傲」。不過羅琳喺2004年嘅一次訪問入面透露，佢原本打算妙麗有一個妹妹，但係計劃中嘅兄弟姐妹並無出現，因為佢覺得而家介紹呢個角色「可能太遲喇」。
妙麗呢個名嘅命名來源，係取自莎士比亞嘅作品《冬天的故事》入面嘅一個角色，果個係貞潔又靚女嘅西西里王后，不過羅琳話呢兩個角色喺其他方面幾乎無共通點。羅琳話佢希望呢個角色嘅名與眾不同，因為如果少啲女仔分享佢個名，就會再少啲女仔因為咁而俾人取笑，而「對於一對專業嘅牙醫，佢哋會鍾意證明自己有幾咁聰明」。
妙麗呢個名字嘅另一個原始起源係古希臘神話十二主神裡面嘅「赫密士」，佢擁有穿越神界同凡間嘅能力，暗示住麻瓜出身嘅妙麗可以喺巫師世界同麻瓜世界來去自如。如果依照英語國際音標嘅讀法，佢嘅國語音譯應該係赫敏·珍·格蘭傑 。
即使妙麗聰明伶俐而態度專橫，羅琳指妙麗喺「性格上有好多脆弱性」，而且有一種「內心嘅不安全感」嘅感覺，「完全唔夠......作為補償，佢努力喺學校嘅每件事上面都做到最好，表現出一種會激嬲人嘅自信」。佢喺課堂上勇於表現自己，有時因為咁喺某啲特定時期俾眾人孤立。
妙麗係一個極富有同情心同樂於助人嘅女仔，佢好快咁幫人，尤其係自衛唔到果啲，例如係奈威·隆巴頓、年紀細嘅一年級學生、家庭小精靈、麻瓜出身嘅朋友、好似海格咁嘅半巨人，同埋好似雷木思·路平教授咁嘅狼人。羅琳透露喺最後一本書出版之後，妙麗喺魔法部嘅職位係為受到壓迫同被剝奪權利嘅人爭取權利。
妙麗對佢嘅朋友好重視，亦都非常保護佢哋，以至於羅琳提出，如果妙麗喺意若思鏡前面，她會睇見哈利、榮恩同佢自己仲生存緊，而佛地魔被打敗咗。妙麗都學識咗忽略好似跩哥·馬份咁嘅欺凌者對佢所講嘅嘢，仲成日阻止哈利同榮恩報復，並諗方法鬥贏佢。
妙麗對於果啲唔係透過書本或正規培訓學習嘅科目上往往表現不佳，就好似一年級果陣，掃帚飛行對佢嚟講並唔係好似哈利咁自然，而且佢對於占卜學上面無表現出任何興趣，佢喺三年級果時度就退修咗果科。佢亦唔叻玩巫師棋，呢樣係佢唯一輸俾榮恩嘅嘢。
愛瑪·屈臣喺成個系列嘅八套哈利波特系列電影入面都飾演做妙麗。屈臣嘅牛津戲劇導師對佢喺學校嘅戲劇表演留低咗深刻嘅印象，於是將佢個名俾咗《神秘的魔法石》嘅選角經理人。雖然屈臣認真咁對待佢嘅試鏡，但係佢對得到呢個角色「從來未真正覺得自己有任何機會」。
屈臣曾經指妙麗係個俾「大腦唔係美貌酷」嘅角色，儘管她「喺社交方面有啲笨拙」，但佢「並唔為自己而覺得羞恥」。在拍攝《消失的密室》果時，屈臣「堅持」指佢自己唔似妙麗，但她反映「隨住自己年齡嘅增長，我意識到佢係一個女仔所能夠擁有最偉大嘅榜樣」。
對於揀一個黑人女演員嚟飾演呢個部分引發咗社交媒體嘅批評，羅琳形容係「一群種族主義者」，仲補充指呢啲小說從來未明確提及佢嘅種族或膚色，而且佢喺粉絲創作入面被描繪成黑人。杜梅茲維尼本人話呢種強烈反對「咁無想像力」，仲話「好多年輕嘅演員話我知，佢哋好高興我做妙麗，因為佢哋可以喺舞台上睇到自己嘅一個版本。
妙麗同哈利·波特仲有榮恩·衛斯理以霍格華茲魔法學校嘅新生的身份第一次出現喺霍格華茲特快列車上面相遇，當時佢以高傲同無所不知嘅姿態出現，仲取笑榮恩施展唔到咒語令佢隻老鼠變成黃色，搞到榮恩同埋大部分同學一樣唔鍾意佢，榮恩仲話唔想同妙麗派去同一個學院，但結果妙麗同佢一樣派咗去葛來分多學院。
妙麗成日同人講自己背晒所有教科書嚟證明自己知道幾多嘢，佢仲成日用佢嘅知識激嬲佢啲同學，所以哈利同榮恩最初覺得佢份人好傲慢，尤其係佢批評榮恩施展嘅懸浮咒之後。榮恩佢哋兩個係喺心入面唔鍾意佢，直到哈利同榮恩兩個知道妙麗喺洗手間俾山怪襲擊，佢哋出盡力咁將妙麗喺山怪手上救出嚟，妙麗好感激佢哋咁做，以至於喺麥教授面前講大話嚟為佢哋兩個辯護，保護佢哋唔洗受罰，佢哋三個因為咁而做咗好朋友，但係妙麗同榮恩嘅性格搞到佢哋成日鬧交。
喺學期尾嘅搵魔法石行動入面，妙麗成為咗入去隱藏魔法石地點嘅主腦，她回應咗哈利對賽佛勒斯·石內卜嘅警惕，仲對佢抱住懷疑嘅態度。佢同哈利同榮恩透露，佢喺圖書館做咗好多很多研究，呢樣幫到佢打低魔鬼網同埋搞清楚魔藥嘅邏輯，佢又利用自己嘅智慧去幫哈利通過所有嘅謎題。
後來，一場爭吵幾乎接踵而嚟。喺知道呢個侮辱性花名嘅意思後，妙麗真正覺得魔法世界裡面嘅歧視好嚴重，輾轉之下令佢決心全力去搵出打開密室嘅人，用嚟制止針對麻瓜嘅攻擊行為。妙麗懷疑馬份就係打開消失的密室嘅果個人，於是佢全副心機幫三人組調製佢哋要用嘅「變身水」嚟打扮成馬份嘅室友，仲打算混入去史萊哲林交誼聽嚟打探有關重新打開消失的密室嘅史萊哲林傳人嘅真相。
就算佢喺醫院病房裡面無能為力，但係哈利同榮恩憑住佢手揸住嘅資料，仲有湯姆·瑞斗嘅日記，有份幫哈利同榮恩搵到消失的密室，佢哋三個仲成功咁解開咗消失的密室之謎。妙麗喺哈利成功消滅咗蛇妖之後好返晒，不過當佢知道學年尾嘅所有考試都取消晒嚟作為學校嘅補償果陣就令到佢覺得極度失望。
喺賽佛勒斯·石內卜代替雷木思·路平上堂果陣，妙麗試吓喺無其他學生答到老師提問嘅情況下積極咁答問題，結果搞到石內卜話妙麗係「令人難頂嘅萬事通」，仲以妙麗講嘢唔順眼嚟懲罰葛萊分多學院。喺做完石內卜嘅課堂作業之後，妙麗正確咁推斷得出路平係狼人嘅真相，仲決心幫佢保守秘密。
果年係英國第一次主辦的魁地奇世界盃，妙麗係保加利亞魁地奇天才球員維克多·喀浪嘅粉絲。魁地奇世界盃開鑼，佢同哈利受到榮恩一家人嘅邀請去睇比賽，期間營地喺傍晚發生混亂，佛地魔嘅黑魔標記喺混亂期間出現喺半空，哈利俾人誤會係佛地魔嘅同黨，後來先至得以澄清。
霍格華茲喺果年被揀咗做「三巫鬥法大賽」嘅主辦學校，成班同學都覺得好興奮。聯校喺聖誕前夕舉辦咗一個聖誕舞會，榮恩喺揀聖誕舞會嘅舞伴果陣取笑不會有人選妙麗，讓她大受傷害，然而當嚟自另一間魔法學校嘅喀浪邀請佢做舞伴果陣，妙麗好高興咁應承咗。
喺三巫鬥法大賽裡面，由於四年級的哈利以最年輕嘅資格參賽，記者麗塔·史譏不斷生安白造一啲關於哈利同妙麗嘅不實謠言，搞到佢不勝其煩。妙麗喺聖誕舞會上面一改平日嘅形象仲盛裝出席，令到人人都眼前一亮，榮恩更係呷醋。
妙麗喺三巫鬥法大賽入面支持住哈利，仲幫佢為每項任務做準備。喺三巫鬥法大賽入面嘅第二項任務，妙麗同榮恩被揀出嚟安排被困喺湖底作為對參賽者嘅考驗。喺第二個任務結束之後，喀浪問到妙麗喺暑假果陣係咪可以去保加利亞同佢見面，但妙麗好婉轉咁拒絕咗佢。
四年級嘅妙麗注意到家庭小精靈所遭受到嘅唔公平對待，於是佢決定成立組織「家庭小精靈福利促進協會」，果個協會嘅目的係希望俾家庭小精靈有自由，不過果個協會嘅簡稱「S.P.E.W.」唔好彩咁同英語嘅「吐」字有相同嘅意思，呢一點偶爾會俾榮恩攞嚟取笑。
五年級嘅妙麗同榮恩分別成為咗葛萊分多學院嘅男女級長，佢哋兩個同露娜·羅古德做咗朋友，但喺妙麗鬧露娜老竇本刊物《謬論家》為「個個都知《謬論家》嘅垃圾之後」之後，佢哋之間嘅友誼開始得並唔順利。妙麗成立嘅「家庭小精靈福利促進協會」無乜成效，由於佢猛咁製作衣帽想俾一班家庭小精靈得到自由，不過就造成一班家庭小精靈唔肯幫葛萊分多塔打掃，淨係得家庭小精靈多比繼續服務葛萊分多塔。
呢個時候巫師社會傳嚟對鄧不利多校長同哈利對佛地魔經已重生仲回歸咗嘅聲明表示唔信任，一直支持住哈利嘅妙麗仲鬧爆佢嘅室友文妲·布朗相信《預言家日報》關於哈利捏造佛地魔捲土重來嘅指控。魔法部同時阻止任何巫師散播有關佛地魔返生嘅消息，仲安排咗魔法部官員桃樂絲·恩不里居做駐校教授，去教黑魔法防禦術。
妙麗同榮恩大部分時間都喺度鬧交，呢個可能係由於佢哋對彼此越來越浪漫嘅情感，不過佢哋兩個對哈利表現出持續不斷嘅忠誠。果個系列嘅一個轉折點就係，妙麗構思住無視魔法部淨係教學生黑魔法防禦術嘅基本理論但又唔俾學生實踐嘅格言，佢根本唔會教點樣用魔法嚟戰鬥。
喺妙麗嘅提議下，哈利喺課餘時間秘密向一細班同學傳授防禦術魔法，妙麗仲提議成立黑魔法嘅防禦術聯盟，得到佢自己都意想不到嘅好大迴響，呢班學生組成咗一個叫做鄧不利多的軍隊嘅秘密地下組織。面對恩不里居嘅倒行逆施，唔合理咁訂立規則之後，佢仲隨意炒魷教授，更隨意喺學生身上用暴力，佢嘅權力凌駕喺校長鄧不利多之上.
面對住「鄧不利多的軍隊」，知道咗呢件事嘅恩不里居隨即下令嚴禁學生自行組織社團，佢仲利用一啲手段嚟對抗，包括招募咗一班學生做檢察。眾人面對住以寡敵眾嘅境況都唯有沉著應對。後嚟，妙麗同鄧不利多的軍隊成員包括金妮·衛斯理、奈威·隆巴頓同露娜·羅古德去魔法部參與咗神秘部門之戰，妙麗仲俾食死人安東寧·杜魯哈嘅咒語搞到重傷，但後來完全好返晒。
呷醋嘅妙麗因為咁而成日串榮恩好渣嘅魔法技巧，仲試圖透過喺聖誕派對上面同奧布萊恩約會作為報復，不過佢嘅計劃出現咗差池，搞到自己喺派對中途掉低咗奧布萊恩。妙麗同榮恩係咁唔停咁嘈交，直到榮恩因為飲咗有毒嘅蜂蜜酒而差啲死咗，令佢驚到即刻同榮恩和解。
小說入面有一個支節講到妙麗同哈利喺魔藥學課堂入面形成咗競爭，由於妙麗慣咗喺佢自己讀嘅科目入面攞第一名，同埋哈利憑跟住魔藥學教科書書頁上面嘅空白位由上一手嘅擁有者所寫嘅提示仲有說明而超出妙麗嘅表現，妙麗因為覺得哈利勝之不武而覺得嬲。
妙麗對於「混血王子」所發明嘅咒語覺得好不安，於是佢同哈利落手調查混血王子嘅真正身份。後來，妙麗喺三人組入面係唯一成功通過現形術測試果個。鄧不利多過身之後，榮恩同妙麗都發誓唔理發生咩事都要留喺哈利身邊。
喺最後一輯小說同第七集電影《死神的聖物》入面，妙麗同榮恩陪住哈利去搵仲摧毀佛地魔剩低嘅分靈體。喺出發前，妙麗喺佢父母身上施展咗記憶咒，修改咗佢父母嘅記憶，等佢哋倆個都唔記得咗有佢呢個女仲幫佢哋改名換姓，令佢哋相信自己就係溫德爾同莫妮卡·威爾金斯，佢哋一生嘅志向就係移民澳洲，希望咁樣可以保佑雙親平安。
妙麗喺鄧不利多嘅遺物度得到佢用古代原始文字版本編寫嘅《吟遊詩人皮陀故事集》，希望呢樣嘢令佢可以破解死神聖物入面嘅秘密。因為鄧不利多認為根據妙麗嘅個性，佢唔會相信呢啲神話咁嘅故事，所以就借呢樣嘢嚟阻止哈利，等哈利唔好因為埋頭埋腦喺死神的聖物而迷失。
當妙麗、榮恩同哈利俾一班根據魔法部命令去捉麻瓜出身者嘅死拿錢捉到果陣，妙麗用蜇人咒嚟將哈利塊面暫時整到毀容，令佢可以扮成其他人。妙麗仲試吓冒充霍格華茲嘅混血同學潘妮·清水嚟避過迫害，不過佢哋俾人認出嚟之後就被帶咗去馬份莊園。
妙麗俾食死人貝拉·雷斯壯用酷刑咒嚟不斷咁折磨，用嚟知道妙麗、榮恩同哈利係點樣攞到葛萊芬多寶劍嘅信息保險庫入面）。雷斯壯即刻命令精靈拉環去檢查呢把劍同埋判斷佢係真定假。為咗去救妙麗，哈利說服拉環同貝拉·雷斯壯講呢把劍係假嘅。
後來當妙麗、榮恩及哈利呢個三人組試圖喺古靈閣將赫夫帕夫金盃偷走果陣，妙麗用變身水冒充貝拉·雷斯壯嚟進行佢哋嘅計劃。三人組藉住鄧不利多的軍隊嘅關係喺霍格華茲大戰果陣返到去霍格華茲，妙麗喺消失的密室入面用蛇妖嘅毒牙摧毀咗作為分靈體嘅赫夫帕夫金盃，仲消滅埋另外一個分靈體。
妙麗同榮恩喺呢場戰鬥之後仲分享咗佢哋嘅初吻。喺霍格華茲大戰喺交誼廳嘅最後一戰入面，妙麗喺金妮同露娜嘅協助下一齊同貝拉·雷斯壯展開決鬥，不過佢哋三個都打低唔到貝拉·雷斯壯，當茉莉·衛斯理叫佢哋脫離接觸果時，佢哋三個就停低咗同貝拉·雷斯壯嘅戰鬥。
故事嘅尾聲，雖然小說結尾並無明確咁講到妙麗跟榮恩結咗婚，但係現實嘅新聞文章同其他傳媒都將呢個當係事實。羅琳喺訪問入面提到妙麗喺霍格華茲大戰之後返到去霍格華茲讀七年級，畢業之後佢喺魔法部嘅魔法法律執法司果度擔任副主管。
喺佛地魔俾哈利打敗同死咗19年之後，妙麗同榮恩生咗一女一仔，佢嘅分別係露絲·格蘭傑─衛斯理同埋雨果·格蘭傑─衛斯理，妙麗同榮恩仲帶住佢哋去到9¾月台搭霍格華茲特快列車，仲見到哈利、金妮同埋佢哋嘅3個仔女。
果個章節首先分析咗妙麗嘅名，同埋歷代嘅同名人物喺神話同小說入面嘅作用，仲有妙麗因為佢個名而呢啲人物身上繼承落嚟嘅遺產。德雷桑仲強調咗妙麗同羅琳本人嘅相似性，同埋由於妙麗係有羅琳本人嘅一啲屬性，佢必須係個堅強嘅角色。
呢個章節仲指出嘅事實係，就算係生於麻瓜父母，妙麗嘅魔法能力係與生俱來嘅。佢嘅「強制學習」對角色嘅發展有幫助，呢個令佢成為「信息帶嚟力量嘅典型例子」同埋果個系列嘅情節，因為佢對魔法世界嘅了解成日被用嚟「拯救呢一日」。
《IGN》將妙麗列為佢哋嘅「哈利波特人物首25名」入面嘅第二位，並讚佢嘅個性發展。2016年，《荷里活報道》對包括演員、作家同導演在內嘅荷李活專業人士進行咗一項民意調查，調查佢哋一直以來最鍾意嘅女性角色，妙麗喺果個民意調查入面名列前茅。
根據羅琳嘅講法，榮恩係佢第一日創作嘅角色之一。榮恩嘅靈感來自羅琳最好嘅朋友尚恩·哈里斯，但係佢明確咁話她「從來無打算喺榮恩度描述尚恩，但榮恩有著尚恩式嘅措辭。」就好似哈里斯對羅琳咁樣，榮恩總會喺哈利需要佢果陣「總會喺身邊」。
衛斯理一家嘅家族成員嘅名字大多揀咗用亞瑟王時期嘅名字，「榮恩」喺蒙茅斯嘅謝菲之《不列顛諸王史》裡面係亞瑟王長矛嘅名稱。喺威爾士語當中，「Ron」係「Rhongomyniad」嘅縮寫，意為「暗殺者長矛」。
榮恩嘅中間名「畢流思」，源自意為膽汁嘅單詞「bile」，喺古希臘醫學理論嘅體液學說入面，「黃膽」和「黑膽」係人體組成四種體液中嘅兩種。黃膽象徵嘅元素係「火」，呢個亦係葛萊分多學院嘅象徵元素。同時喺英語入面，「bilious」呢個形容詞就有「壞脾氣」嘅意思，「火」大嘅人一般都會被認為脾氣唔好，就好似榮恩咁樣。
衛斯理一家係為數唔多嘅純血巫師家族之一，就算佢哋一家因為同非純血嘅巫師有關而被睇成「血腥叛徒」，而榮恩阿爸係魔法部麻瓜人工製品濫用局嘅員工，佢人工唔高，細路又多，佢哋嘅家境同富有差好遠，而佢哋屋企入面嘅大部分物品都係二手嘅，因為咁係馬份一家呢啲有錢勢利嘅古老家族睇唔起。
喺性格上，榮恩同弗雷同喬治更似啲，佢嘅孖生阿哥很鍾意取笑佢，佢阿妹金妮亦都係，不過榮恩同佢哋嘅關係都好親近。榮恩都好注意保護金妮，尤其係唔贊成佢嘅感情生活，呢個亦都曾經令佢哋兩個因為咁而嘈起上嚟。榮恩成日都俾佢阿哥同阿妹嘅成就所掩蓋。
榮恩出名版喺對食物嘅熱愛，他特別鍾意煙肉三文治，但係唔鍾意罐頭咸牛肉三文治。佢好鍾意一邊食嘢一邊講嘢嘅習慣，呢樣嘢令到妙麗覺得好厭惡。榮恩同哈利一樣好聰明，只係喺課堂上無學習動力。當佢哋三個喺學校果陣，榮恩成日希望妙麗幫吓自己，而喺被拒絕或者妙麗唔喺度果陣，佢就唔知道自己應該做啲咩。
榮恩好勇敢，勇敢到可以同佢老友哈利相提並論。佢總係諗唔唔洗諗咁樣多次同哈利、妙麗一齊冒住極端嘅生命危險嚟行事，而呢種勇氣並無被佢嘅朋友忽略。榮恩好注意同保護他所關心嘅人，仲多次顯示出佢寧願死都唔願意他關心嘅人受到傷害。
作為佢同飾演三人組裡面中心人物演員嘅第一次練習裡面，執導果個系列第三輯電影《阿茲卡班的囚徒》嘅導演艾方索·柯朗，俾佢哋用第一人稱去寫一篇關於佢哋角色嘅自傳散文，由出世跨越去到發現魔法世界嘅體驗，當中包括角色嘅情感體驗。
作為一個男仔，榮恩對自己家庭貧困嘅狀況好敏感，有陣時仲會因為呢樣嘢而覺得尷尬。即使唔係所有，榮恩嘅大部分資產都係由家人傳落嚟嘅，包括佢件長袍、教科書、魔杖，甚至仲有佢隻寵物鼠斑斑。佢屋企嘅資金成日都短缺，令到榮恩成為咗跩哥·馬份嘲笑嘅目標。